title: Decizia (UE) 2015/891 a Consiliului din 8 iunie 2015 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (linia bugetară 04 03 01 03)

text:
                  11.6.2015

                  RO

                  Jurnalul Oficial al Uniunii Europene

                  L 146/9

            DECIZIA (UE) 2015/891 A CONSILIULUI
      din 8 iunie 2015
      privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (linia bugetară 04 03 01 03)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolele 46 și 48, coroborate cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, între altele, Protocolul 31 la Acordul privind SEE.

                  (3)

                  Protocolul 31 la Acordul privind SEE conține dispoziții privind cooperarea în domenii specifice din afara celor patru libertăți.

                  (4)

                  Este oportun să se continue cooperarea dintre părțile contractante la Acordul privind SEE, inclusiv cooperarea privind libera circulație a lucrătorilor, coordonarea sistemelor de securitate socială și a măsurilor privind migranții, inclusiv migranții din țările terțe.

                  (5)

                  Protocolul 31 la Acordul privind SEE ar trebui, prin urmare, modificat pentru ca respectiva cooperare extinsă să poată continua după data de 31 decembrie 2014.

                  (6)

                  Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE referitor la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Luxemburg, 8 iunie 2015.

               Pentru Consiliu

               Președintele

            D. REIZNIECE-OZOLA

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         PROIECT
         DECIZIA NR. …/2015 A COMITETULUI MIXT AL SEE
         din …
         de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
         întrucât:

                     (1)

                     Este oportun să se extindă cooperarea dintre părțile contractante la Acordul privind SEE, pentru a include cooperarea privind libera circulație a lucrătorilor, coordonarea sistemelor de securitate socială și a măsurilor privind migranții, inclusiv migranții din țările terțe.

                     (2)

                     Prin urmare, Protocolul 31 la Acordul privind SEE ar trebui modificat pentru ca respectiva cooperare extinsă să poată fi realizată începând cu 1 ianuarie 2015,

               ADOPTĂ PREZENTA DECIZIE:
         Articolul 1
         În Protocolul 31 la Acordul privind SEE, la articolul 5 alineatele (5) și (13), cuvintele „exercițiul financiar 2014” se înlocuiesc cu „exercițiile financiare 2014 și 2015”.
         Articolul 2
         Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (*).
         Se aplică de la 1 ianuarie 2015.
         Articolul 3
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles,

                  Pentru Comitetul mixt al SEE

                  Președintele

                  Secretarii

                  Comitetului mixt al SEE

            (*)  [Nu au fost semnalate obligații constituționale.] [Au fost semnalate obligații constituționale.]


title: Decizia 2012/423/PESC a Consiliului din 23 iulie 2012 în sprijinul neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă și a Poziției comune 2003/805/PESC a Consiliului

text:
               24.7.2012

               RO

               Jurnalul Oficial al Uniunii Europene

               L 196/74

         DECIZIA 2012/423/PESC A CONSILIULUI
   din 23 iulie 2012
   în sprijinul neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă și a Poziției comune 2003/805/PESC a Consiliului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 31 alineatul (1),
   întrucât:

               (1)

               La 12 decembrie 2003, Consiliul European a adoptat Strategia UE împotriva proliferării armelor de distrugere în masă, care prezintă în capitolul III o listă a măsurilor care trebuie adoptate atât în cadrul Uniunii Europene, cât și în țările terțe, pentru combaterea acestei proliferări.

               (2)

               În prezent, Uniunea pune în aplicare în mod activ această strategie și se asigură că măsurile enumerate în capitolul II, respectiv capitolul III, produc efecte, cum ar fi furnizarea resurselor financiare destinate sprijinirii proiectelor specifice care duc la consolidarea sistemului multilateral de combatere a proliferării, precum și la măsuri de consolidare a încrederii la nivel multilateral. Codul de conduită de la Haga împotriva proliferării rachetelor balistice (denumit în continuare „codul” sau „HCoC”) reprezintă o parte integrantă a sistemului respectiv. Acesta are drept obiectiv prevenirea și limitarea proliferării sistemelor de rachete balistice care pot servi ca vectori ai armelor de distrugere în masă și ai tehnologiilor conexe.

               (3)

               La 17 noiembrie 2003, Consiliul a adoptat Poziția comună 2003/805/PESC (1) privind universalizarea și consolidarea acordurilor multilaterale în domeniul neproliferării armelor de distrugere în masă și a vectorilor acestora.
               Respectiva poziție comună lansează un apel, inter alia, în favoarea aderării unui număr cât mai mare de țări posibil la cod, în special a celor cu capacități în materie de rachete balistice, precum și în favoarea continuării elaborării și a punerii în aplicare a codului, în special a măsurilor de consolidare a încrederii prevăzute de acesta, precum și în favoarea promovării unei relații mai strânse între cod și sistemul multilateral de combatere a proliferării al Organizației Națiunilor Unite.

               (4)

               La 8 decembrie 2008, Consiliul a adoptat concluzii și un document intitulat „Noi linii de acțiune ale Uniunii Europene privind combaterea proliferării armelor de distrugere în masă și a vectorilor acestora”, în care se afirmă că proliferarea armelor de distrugere în masă și a vectorilor acestora continuă să reprezinte una dintre cele mai mari amenințări în materie de securitate și că politica în materie de neproliferare constituie o componentă esențială a politicii externe și de securitate comune. Din perspectiva progreselor înregistrate și a eforturilor în desfășurare privind punerea în aplicare a „noilor linii de acțiune”, Consiliul a convenit în decembrie 2010 asupra prelungirii perioadei de punere în aplicare până la sfârșitul anului 2012.

               (5)

               La 18 decembrie 2008, Consiliul a adoptat Decizia 2008/974/PESC (2) în sprijinul Codului de conduită de la Haga împotriva proliferării rachetelor balistice, în cadrul punerii în aplicare a Strategiei UE de combatere a proliferării armelor de distrugere în masă. Decizia respectivă a permis promovarea cu succes a caracterului universal al codului și respectarea principiilor acestuia. Continuarea dialogului între statele semnatare și statele nesemnatare reprezintă o prioritate a Uniunii, în scopul promovării în continuare a universalității codului, precum și a unei mai bune puneri în aplicare a acestuia și a consolidării sale. Prezenta decizie de continuare ar trebui să contribuie la acest proces.

               (6)

               Dincolo de HCoC, continuarea proliferării rachetelor balistice care pot servi ca vectori de arme de distrugere în masă reprezintă un motiv de îngrijorare crescândă pentru comunitatea internațională, în special programele de rachete în desfășurare în Orientul Mijlociu, Asia de Nord-Est și Asia de Sud, inclusiv Iran și Republica Populară Democrată Coreeană.

               (7)

               Consiliul de Securitate al ONU a subliniat în Rezoluția sa (RCSONU) 1540 (2004) și a reamintit în RCSONU 1977 (2011) faptul că proliferarea armelor nucleare, chimice și biologice, precum și a vectorilor acestora constituie o amenințare la adresa păcii și securității internaționale și a obligat statele, între altele, să se abțină de la sprijinirea prin orice mijloace a factorilor nestatali privind dezvoltarea, dobândirea, fabricarea, deținerea, transportul, transferul sau utilizarea armelor nucleare, chimice sau biologice și a vectorilor acestora. Amenințarea reprezentată de armele nucleare, chimice și biologice și de vectorii acestora la adresa păcii și securității internaționale a fost reafirmată în RCSONU 1887 (2009) privind neproliferarea nucleară și dezarmarea nucleară. În plus, Consiliul de Securitate al ONU a decis în RCSONU 1929 (2010), pe baza, între altele, a rezoluțiilor Consiliului de Securitate anterioare, că Iranul nu ar trebui să întreprindă nicio activitate legată de rachetele balistice care pot servi ca vectori de arme nucleare, inclusiv lansări cu utilizarea tehnologiei rachetelor balistice, și că statele ar trebui să ia toate măsurile necesare pentru a preveni transferul de tehnologie sau asistența tehnică către Iran în legătură cu aceste activități. Prezenta decizie ar trebui să servească, în general, la sprijinirea unei varietăți de activități destinate combaterii proliferării rachetelor balistice,

         ADOPTĂ PREZENTA DECIZIE::
   Articolul 1
   (1)   În scopul asigurării unei puneri în aplicare continue și concrete a anumitor elemente ale Strategiei UE împotriva proliferării armelor de distrugere în masă, Uniunea:

               (a)

               sprijină activități în sprijinul Codului de conduită de la Haga împotriva proliferării rachetelor balistice, în special pentru:

                           —

                           promovarea universalității codului și în special a aderării la cod a tuturor statelor cu capacități în materie de rachete balistice;

                           —

                           susținerea punerii în aplicare a codului;

                           —

                           consolidarea vizibilității codului, în special cu ocazia celei de a zecea aniversări a semnării acestuia;

               (b)

               în general, sprijină o serie de activități de combatere a proliferării rachetelor balistice, destinate în special sensibilizării cu privire la această amenințare, accelerării eforturilor de creștere a eficienței instrumentelor multilaterale, consolidării sprijinului pentru inițiative care abordează aceste provocări specifice și susținerii țărilor interesate în consolidarea la nivel național a regimurilor relevante de control al exporturilor.

         (2)   În acest context, proiectele care urmează a fi susținute de către Uniune cuprind următoarele activități specifice:

               (a)

               Activități în sprijinul codului:

                           —

                           pregătirea și publicarea unui „pachet de inițiere” pentru activități de informare la adresa statelor nesemnatare, reamintind, de asemenea obligațiile pentru statele semnatare;

                           —

                           organizarea unor evenimente conexe de informare la Viena în marja reuniunii anuale HCoC a statelor semnatare;

                           —

                           organizarea unor evenimente conexe de informare în sprijinul HCoC în marja Comisiei I a Adunării generale a ONU;

                           —

                           organizarea a până la trei seminare regionale de informare pe baza priorităților Uniunii (posibil Asia, țările Golfului și America de Sud);

                           —

                           încurajarea reprezentanților statelor semnatare și nesemnatare din țările în curs de dezvoltare să participe la reuniunile anuale ale HCoC și la seminarele de informare;

                           —

                           organizarea unor sesiuni de sensibilizare pentru statele care s-au alăturat de curând HCoC pentru a le sprijini în îndeplinirea obligațiilor, inclusiv în marja reuniunii anuale de la Viena a HCoC;

                           —

                           sprijinirea coordonării eforturilor de promovare a HCoC cu activitățile Comitetului 1540 al ONU, inclusiv prin finanțarea participării experților HCoC la vizitele la nivel de țară ale Comitetului 1540;

                           —

                           sprijinirea mecanismului securizat de informare și comunicare bazat pe internet (e-ICC) al HCoC, inclusiv prin consolidarea tehnică a site-ului internet;

                           —

                           furnizarea de sprijin financiar pentru activități care marchează cea de a zecea aniversare a HCoC.

               (b)

               Activități de sprijinire a neproliferării rachetelor balistice în general:

                           —

                           organizarea a până la patru seminare de sensibilizare cu privire la proliferarea rachetelor balistice în marja forurilor multilaterale, posibil corelate cu evenimentele de informare cu privire la HCoC menționate la litera (a), cum ar fi un seminar în marja AG a ONU, a Conferinței pentru dezarmare sau a comisiilor pregătitoare ale Tratatului de neproliferare;

                           —

                           organizarea a până la trei seminare regionale de sensibilizare cu privire la proliferarea rachetelor balistice și de încurajare a discuțiilor privind perspectivele unei abordări mai bune la nivel regional a amenințării reprezentate de proliferarea rachetelor balistice, posibil corelate cu alte activități de informare ale Uniunii cu privire la HCoC; în asociere cu statele vizate, seminarele ar putea avea loc în Asia, regiunea Golfului și America Latină;

                           —

                           producerea a trei documente de reflecție privind posibile măsuri multilaterale suplimentare de prevenire a amenințării reprezentate de proliferarea rachetelor și pentru promovarea eforturilor de dezarmare în domeniul rachetelor balistice, cu un accent deosebit pe posibilele măsuri de consolidare a încrederii; posibile măsuri cu forță juridică obligatorie privind rachetele balistice sol-sol cu rază scurtă de acțiune și cu rază medie de acțiune; și examinarea posibilității de adoptare a unui accent regional ca o primă etapă, de exemplu în regiunile de interes deosebit pentru Uniune și/sau în care pot fi așteptate progrese în viitorul apropiat;

                           —

                           în scopul prevenirii transferului de tehnologii cu dublă utilizare și de cunoștințe într-o etapă timpurie, organizarea a până la trei sesiuni de sensibilizare pentru experți, în special din comunitățile științifice și/sau spațiale și din industrie;

                           —

                           încurajarea accesului universitarilor din țările în curs de dezvoltare care lucrează la proiectele de neproliferare a rachetelor ale centrelor de excelență ale Uniunii Europene;

                           —

                           în coordonare cu centrele de excelență ale Uniunii Europene, organizarea unor misiuni orientate la nivel de experți din țări din afara Uniunii pentru a partaja informații și lecții învățate cu privire la controlul exportului de tehnologie a rachetelor și de bunuri cu dublă utilizare și pentru a le ajuta să își consolideze capacitățile naționale;

                           —

                           sprijinirea formării la nivel de experți privind neproliferarea balistică prin participarea la programe ale Uniunii precum Colegiul PESA sau la programele statelor membre ale UE.

         Articolul 2
   (1)   Responsabilitatea pentru punerea în aplicare a prezentei decizii îi revine Înaltului Reprezentant al Uniunii pentru afaceri externe și politica de securitate (ÎR).
   (2)   Punerea în aplicare la nivel tehnic a proiectelor prevăzută la articolul 1 alineatul (2) este realizată de Fondation pour la recherche stratégique (FRS), care își îndeplinește mandatul sub responsabilitatea ÎR. În acest scop, ÎR inițiază procedurile necesare împreună cu FRS.
   Articolul 3
   (1)   Suma de referință pentru punerea în aplicare a proiectelor menționate la articolul 1 alineatul (2) este de 930 000 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului Uniunii.
   (3)   Comisia supraveghează gestionarea corectă a cheltuielilor menționate la alineatul (1). În acest scop, aceasta încheie un acord de finanțare cu FRS. Acordul stipulează că FRS îi revine sarcina de a asigura vizibilitatea contribuției Uniunii, adecvată dimensiunii acesteia.
   (4)   Comisia depune eforturi în vederea încheierii acordului de finanțare menționat la alineatul (3) în cel mai scurt timp posibil după intrarea în vigoare a prezentei decizii. Comisia informează Consiliul cu privire la orice dificultăți în cadrul respectivului proces și cu privire la data încheierii acordului de finanțare.
   Articolul 4
   (1)   ÎR raportează Consiliului cu privire la punerea în aplicare a prezentei decizii pe baza rapoartelor periodice pregătite de FRS. Aceste rapoarte stau la baza evaluării efectuate de Consiliu.
   (2)   Comisia furnizează informații cu privire la aspectele financiare ale proiectelor menționate la articolul 1 alineatul (2).
   Articolul 5
   (1)   Prezenta decizie intră în vigoare la data adoptării sale.
   (2)   Prezenta decizie expiră după 24 luni de la data încheierii acordurilor de finanțare menționate la articolul 3 alineatul (3). Cu toate acestea, prezenta decizie expiră la șase luni de la intrarea sa în vigoare în cazul în care niciun acord de finanțare nu a fost încheiat în termenul respectiv.

      Adoptată la Bruxelles, 23 iulie 2012.

            Pentru Consiliu

            Președintele

         C. ASHTON

      (1)  JO L 302, 20.11.2003, p. 34.

      (2)  JO L 345, 23.12.2008, p. 91.

      ANEXĂ

         Sprijinul UE pentru neproliferarea rachetelor balistice în cadrul punerii în aplicare a Strategiei UE împotriva proliferării armelor de distrugere în masă și a Poziției comune 2003/805/PESC a Consiliului

      1.   OBIECTIVE
      Uniunea Europeană promovează ferm neproliferarea rachetelor [Strategia UE împotriva proliferării armelor de distrugere în masă din 12 decembrie 2003; Poziția comună 2003/805/PESC a Consiliului din 17 noiembrie 2003 privind universalizarea și consolidarea acordurilor multilaterale în domeniul neproliferării armelor de distrugere în masă și a vectorilor acestora; Consiliul a aprobat „Noile linii de acțiune ale Uniunii Europene privind combaterea proliferării armelor de distrugere în masă și a vectorilor acestora” la 8 decembrie 2008; sprijinul UE pentru Rezoluția 1540 (2004) a CSONU, reamintită în Rezoluția 1977 (2010) a CSONU].
      Uniunea a sprijinit cu tărie Codul de conduită de la Haga împotriva proliferării rachetelor balistice (denumit în continuare „codul” sau „HCoC”) de la începuturile sale și și-a exprimat periodic îngrijorarea cu privire la proliferarea rachetelor balistice. Uniunea Europeană consideră codul un instrument multilateral important care are drept obiectiv frânarea proliferării sistemelor de rachete balistice și a tehnologiilor conexe prin măsuri de promovare a transparenței și de consolidare a încrederii. Toate statele membre ale Uniunii Europene au aderat la cod și pun în aplicare codul cu bună-credință.
      În trecut, Uniunea a încercat să depășească lacunele rămase la nivelul punerii în aplicare a codului și al universalității acestuia organizând un seminar cu participarea statelor semnatare ale codului și a statelor nesemnatare, în paralel cu reuniunea anuală din 2007.
      Încurajată de rezultatele seminarului, Uniunea Europeană a continuat această inițiativă și a susținut trei aspecte ale codului, după cum urmează:

                  —

                  universalitatea codului;

                  —

                  punerea în aplicare a codului;

                  —

                  consolidarea codului și îmbunătățirea funcționării acestuia.

            Această acțiune a fost întreprinsă în temeiul Deciziei 2008/974/PESC a Consiliului din 18 decembrie 2008, care a permis elaborarea mai multor inițiative în sprijinul HCoC, inclusiv:

                  —

                  dezvoltarea unui site internet securizat dedicat;

                  —

                  organizarea mai multor evenimente conexe destinate promovării codului față de statele nesemnatare la Viena și la New York;

                  —

                  un atelier de sensibilizare pentru țările africane și din Orientul Mijlociu la Paris;

                  —

                  o vizită de observatori la pozițiile de lansare (SLV) din Guyana Franceză (Kourou);

                  —

                  pregătirea unor documente de reflecție.

            Decizia respectivă a contribuit la creșterea sensibilizării cu privire la cod și la promovarea acestuia în rândul țărilor terțe. Aceasta a sprijinit Costa Rica, Ungaria, Franța și România în activitățile lor de președinți ai HCoC. Prin sporirea vizibilității HCoC, aceasta a facilitat aderarea unor noi membri la cod.
      Din perspectiva rezultatelor obținute și dată fiind continuarea proliferării rachetelor balistice care pot servi ca vectori de arme de distrugere în masă și care reprezintă un motiv de îngrijorare crescândă pentru comunitatea internațională, în special programele de rachete în desfășurare în Orientul Mijlociu, Asia de Nord-Est și Asia de Sud, inclusiv Iran și Republica Populară Democrată Coreeană, se vor desfășura următoarele acțiuni:

                  —

                  sprijinirea HCoC;

                  —

                  sprijinirea neproliferării rachetelor balistice;

                  —

                  organizarea unor evenimente de informare cu privire la HCoC și la neproliferarea rachetelor balistice.

            Dincolo de promovarea aderării la cod, această decizie permite aprofundarea dezbaterii la nivel internațional cu privire la proliferarea rachetelor și implicarea unor noi zone geografice și a unor noi comunități.
      2.   DESCRIEREA PROIECTULUI
      2.1.   Proiectul nr. 1: sprijinirea HCoC

      2.1.1.   Obiectivul proiectului

      Codul reprezintă un instrument important pentru limitarea proliferării rachetelor balistice și a tehnologiilor aferente prin măsuri de consolidare a încrederii și de asigurare a transparenței. Totuși, trebuie făcut mai mult pentru a îl sprijini, în special pentru:

                  —

                  promovarea universalității codului și în special a aderării la cod a tuturor statelor cu capacități în materie de rachete balistice;

                  —

                  sprijinirea punerii în aplicare a codului sub toate aspectele sale;

                  —

                  consolidarea vizibilității codului, în special cu ocazia celei de a zecea aniversări a semnării acestuia.

            2.1.2.   Descrierea proiectului

      Proiectul prevede trei tipuri de activități:

                  (a)

                  pregătirea și publicarea unui „pachet de inițiere” format dintr-o broșură tipărită și dintr-un CD sau stick USB pentru activități de informare care să vizeze statele nesemnatare, reamintind, de asemenea obligațiile statelor semnatare. Acesta va fi, de asemenea, disponibil online și va conține toate informațiile necesare referitoare la cod și punctele de contact relevante.

                  (b)

                  sprijinirea mecanismului securizat de informare și comunicare bazat pe internet („contactul electronic central imediat”/„electronic Immediate Central Contact” - e-ICC) al HCoC, inclusiv prin consolidarea tehnică a site-ului internet în strânsă cooperare cu Ministerul austriac al afacerilor externe;

                  (c)

                  organizarea unui eveniment pentru cea de a zecea aniversare a HCoC. Agenția de punere în aplicare va furniza sprijin financiar pentru activități care marchează această aniversare. Aceasta va îmbrăca în principal forma unei conferințe internaționale care va fi organizată în iarna 2012-2013, posibil la Haga, New York sau Viena [urmează să fie stabilit de Înaltul Reprezentant al Uniunii pentru afaceri externe și politica de securitate (ÎR) în strânsă consultare cu statele membre în cadrul grupului de lucru competent al Consiliului].

            2.1.3.   Rezultatele preconizate ale proiectului

                  —

                  utilizarea „pachetului de inițiere” de către președintele HCoC, secretariatul austriac („contactul central imediat”/„Immediate Central Contact” - ICC), Uniune și alți parteneri, după caz, în activitățile de informare;

                  —

                  difuzarea largă a „pachetului de inițiere” în cadrul diferitelor evenimente;

                  —

                  dezvoltarea în continuare și actualizarea site-ului internet dedicat HCoC;

                  —

                  creșterea vizibilității internaționale a HCoC prin organizarea unui eveniment internațional cu prilejul celei de a zecea aniversări.

            2.1.4.   Beneficiarii proiectului

      Beneficiarii proiectelor sunt atât statele semnatare ale HCoC, cât și statele nesemnatare.
      2.2.   Proiectul nr. 2: sprijinirea neproliferării rachetelor balistice

      2.2.1.   Scopul proiectului

      Dincolo de HCoC, continuarea proliferării rachetelor balistice care pot servi ca vectori de arme de distrugere în masă reprezintă un motiv de îngrijorare crescândă pentru comunitatea internațională, în special programele de rachete în desfășurare în Orientul Mijlociu, Asia de Nord-Est și Asia de Sud, inclusiv Iran și Republica Populară Democrată Coreeană.
      În general, proiectul va sprijini o serie de activități de combatere a proliferării rachetelor balistice, destinate în special sensibilizării cu privire la această amenințare, accelerării eforturilor de creștere a eficienței instrumentelor multilaterale, consolidării sprijinului pentru inițiative de abordare a acestor provocări specifice și susținerii țărilor interesate în consolidarea la nivel național a regimurilor relevante de control al exporturilor.
      2.2.2.   Descrierea proiectului

      Proiectul prevede trei tipuri de măsuri:

                  (a)

                  Publicarea unor documente de reflecție. Printre subiectele posibile se numără:

                              —

                              măsuri cu forță juridică obligatorie privind rachetele balistice sol-sol cu rază scurtă de acțiune și cu rază medie de acțiune;

                              —

                              măsuri multilaterale suplimentare de prevenire a amenințării reprezentate de proliferarea rachetelor și de promovare a eforturilor de dezarmare în domeniul rachetelor balistice, cu un accent deosebit pe posibilele măsuri de consolidare a încrederii;

                              —

                              mecanismele de control al exporturilor și al tranzitului.

                  (b)

                  Organizarea a trei sesiuni de sensibilizare cu privire la tehnologiile cu dublă utilizare și chestiunile legate de transferul de cunoștințe pentru prevenirea acestora în domeniul rachetelor balistice. Aceste sesiuni vor permite examinarea atât a tendințelor în materie de transfer de tehnologie pentru rachetele balistice, cât și a mijloacelor care ar putea fi promovate pentru o prevenire a acestuia într-o etapă timpurie. În acest scop, FRS va organiza trei ateliere pentru experți ai comunității științifice, spațiale și industriale din statele semnatare și nesemnatare ale HCoC.

                  (c)

                  Misiuni orientate de experți în afara Uniunii. În coordonare cu centrele de excelență ale Uniunii Europene, doi experți în domeniul neproliferării rachetelor balistice vor desfășura misiuni pe teren în țările vizate. Destinații posibile ar putea fi, fără să se limiteze însă la acestea, Malaysia, Emiratele Arabe Unite, China, Algeria, Africa de Sud, India, Brazilia, Thailanda și Mexic. Lista finală de țări va fi definită în strânsă cooperare cu SEAE, precum și posibilitatea unor demersuri comune cu eforturile de informare ale Comitetului 1540 al ONU.

            2.2.3.   Rezultatele preconizate ale proiectului

                  —

                  susținerea neproliferării rachetelor;

                  —

                  promovarea eforturilor multilaterale de limitare a proliferării rachetelor, inclusiv a HCoC;

                  —

                  încurajarea dezbaterii inițiativelor noi destinate limitării proliferării rachetelor;

                  —

                  sensibilizarea cu privire la tehnologiile cu dublă utilizare și chestiunile legate de transferul de cunoștințe pentru prevenirea acestora în domeniul rachetelor balistice prin sesiuni de creștere a sensibilizării.

            2.2.4.   Beneficiarii proiectului

      Uniunea și statele membre vor beneficia de documentele de reflecție; difuzarea mai largă va fi hotărâtă de ÎR în strânsă consultare cu statele membre în cadrul grupului de lucru competent al Consiliului. Decizia finală se va baza pe propunerile înaintate de entitatea de punere în aplicare, în conformitate cu articolul 2 alineatul (2).
      Sesiunile de sensibilizare vor reprezenta o ocazie pentru a implica o comunitate mai largă de experți în chestiuni spațiale și legate de rachete, prin desfășurarea unor sesiuni pentru reprezentanții industriei, comunitatea de cercetare și alții.
      Misiunile de experți orientate se vor axa pe statele nesemnatare cheie sau pe participanți regionali cu un rol important în transferurile tehnologice și activitățile spațiale conexe.
      2.3.   Proiectul nr. 3: organizarea unor evenimente de informare cu privire la HCoC și la neproliferarea rachetelor balistice

      2.3.1.   Scopul proiectului

      Proiectul va crește sensibilizarea atât cu privire la neproliferarea rachetelor, cât și la HCoC, prin organizarea mai multor evenimente destinate implicării statelor nesemnatare. În acest scop, vor fi organizate evenimente la Viena, Geneva și New York pentru a implica delegațiile ONU în marja evenimentelor relevante.
      2.3.2.   Descrierea proiectului

      Proiectul va prevedea două tipuri de evenimente:

                  (a)

                  Finanțarea a șase evenimente de informare în sprijinul atât al HCoC, cât și al neproliferării rachetelor balistice, care se vor desfășura în trei orașe:

                              —

                              la New York, în marja Comisiei I a Adunării generale a ONU sau a comisiilor pregătitoare ale Tratatului de neproliferare;

                              —

                              la Geneva, în marja Conferinței pentru dezarmare;

                              —

                              la Viena, în marja HCoC, COPUOS sau a altor activități relevante ale ONU la Viena.

                        Aceste evenimente ar putea îmbrăca diferite forme:

                              —

                              seminare cu participarea a până la 80 de participanți din misiunile ONU de la New York, Geneva și Viena în jurul unui grup de vorbitori selecționați și de funcționari ai Uniunii Europene;

                              —

                              dejunuri sau dineuri cu participare restrânsă destinate implicării înalților funcționari din țările selecționate împreună cu un înalt reprezentant și cu experți ai UE.

                        În acest scop, entitatea de punere în aplicare va propune ÎR pentru fiecare eveniment o listă de țări, dintre care unele vor fi state nesemnatare. Aceasta va permite invitarea înalților reprezentanți care se ocupă de chestiuni legate de neproliferare.

                  (b)

                  Finanțarea a trei seminare regionale de informare care s-ar putea desfășura în America de Sud (de exemplu în Chile, Mexic, Argentina sau Brazilia), Orientul Mijlociu (de exemplu, țările din Golf, EAU sau Iordania) și Asia (de exemplu, Singapore sau Vietnam). Alegerea amplasamentului se va face în acord cu ÎR, în strânsă consultare cu statele membre în cadrul grupului de lucru competent al Consiliului. Seminarul va fi dedicat tendințelor în materie de proliferare a rachetelor, se va axa pe chestiuni regionale și va aborda HCoC și informații practice legate de calitatea de stat semnatar.

            2.3.3.   Rezultatele preconizate ale proiectului

                  —

                  sensibilizarea cu privire la tendințele în materie de proliferare a rachetelor și îndeosebi cu privire la Codul de conduită împotriva proliferării rachetelor balistice (HCoC) cu privire la statele nesemnatare și pentru promovarea discuțiilor referitoare la eforturi suplimentare de promovare a neproliferării rachetelor;

                  —

                  favorizarea dezbaterilor în interiorul și în afara Uniunii cu privire la inițiative viitoare;

                  —

                  accentuarea chestiunii proliferării rachetelor ca provocare strategică.

            2.3.4.   Beneficiarii proiectului

      Aceste evenimente se vor axa în principal pe statele nesemnatare, deși statele semnatare ar putea fi asociate anumitor evenimente din motive de politică. Participanții ar trebui să fie în principal experți guvernamentali și înalți funcționari.
      Alegerea finală a statelor beneficiare se va face în consultare cu entitatea de punere în aplicare și cu ÎR în strânsă consultare cu statele membre și cu Comisia în cadrul grupului de lucru competent al Consiliului. Decizia finală se va baza pe propunerile înaintate de entitatea de punere în aplicare, în conformitate cu articolul 2 alineatul (2).
      3.   DURATA
      Durata totală a punerii în aplicare a proiectelor este estimată la 24 de luni.
      4.   ENTITATEA RESPONSABILĂ DE PUNEREA ÎN APLICARE
      FRS va fi însărcinată cu punerea în aplicare la nivel tehnic a proiectelor.
      Entitatea de punere în aplicare va pregăti:

                  (a)

                  rapoarte trimestriale privind punerea în aplicare a proiectelor;

                  (b)

                  un raport final, la cel mult o lună după finalizarea punerii în aplicare a proiectelor.

            Rapoartele se trimit ÎR.
      FRS va asigura vizibilitatea contribuției Uniunii, corespunzător cu dimensiunea acesteia.
      5.   PARTICIPANȚI TERȚI
      Proiectele vor fi finanțate în întregime prin prezenta decizie. Experții din statele semnatare ale codului sau din statele nesemnatare pot fi considerate părți terțe participante. Aceștia își vor desfășura activitatea în conformitate cu regimul general al FRS.


title: Decizia CIAD/3/2008 a Comitetului politic și de securitate din 28 mai 2008 de modificare a Deciziei CIAD/1/2008 a Comitetului politic și de securitate privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană și a Deciziei CIAD/2/2008 a Comitetului politic și de securitate de înființare a Comitetului contribuitorilor la operația militară a Uniunii Europene în Republica Ciad și în Republica Centrafricană

text:
               4.6.2008

               RO

               Jurnalul Oficial al Uniunii Europene

               L 144/82

      DECIZIA CIAD/3/2008 A COMITETULUI POLITIC ȘI DE SECURITATE

   din 28 mai 2008
   de modificare a Deciziei CIAD/1/2008 a Comitetului politic și de securitate privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană și a Deciziei CIAD/2/2008 a Comitetului politic și de securitate de înființare a Comitetului contribuitorilor la operația militară a Uniunii Europene în Republica Ciad și în Republica Centrafricană
   (2008/412/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2007/677/PESC a Consiliului din 15 octombrie 2007 privind operația militară a Uniunii Europene în Republica Ciad și în Republica Centrafricană (1) (Operația EUFOR Tchad/RCA), în special articolul 10 alineatul (2),
   având în vedere Decizia CIAD/1/2008 a Comitetului politic și de securitate din 13 februarie 2008 privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană (2) și Decizia CIAD/2/2008 a Comitetului politic și de securitate de înființare a Comitetului contribuitorilor la operația militară a Uniunii Europene în Republica Ciad și în Republica Centrafricană (3),
   întrucât:

               (1)

               În urma recomandărilor comandantului operației Uniunii Europene și ale Comitetului Militar al Uniunii Europene referitoare la contribuția Federației Ruse, ar trebui să se accepte contribuția acestui stat.

               (2)

               În conformitate cu articolul 6 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și la punerea în aplicare a deciziilor și a acțiunilor Uniunii Europene care au implicații în domeniul apărării,

         DECIDE:
   Articolul 1
   Articolul 1 din Decizia CIAD/1/2008 a Comitetului politic și de securitate se înlocuiește cu următorul text:

      „Articolul 1
      Contribuțiile statelor terțe
      Ca urmare a conferințelor de generare a forțelor și a consultărilor ulterioare, se acceptă contribuțiile Republicii Albania și a Federației Ruse la operația militară a Uniunii Europene în Republica Ciad și în Republica Centrafricană.”

   Articolul 2
   Anexa la Decizia CIAD/2/2008 a Comitetului politic și de securitate se înlocuiește cu următorul text:

         „ANEXĂ
         Lista statelor terȚe menȚionate la articolul 2 alineatul (1)

                     —

                     Republica Albania

                     —

                     Federația Rusă”.

   Articolul 3
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 28 mai 2008.

            Pentru Comitetul politic și de securitate

            Președintele

         M. IPAVIC

      (1)  JO L 279, 23.10.2007, p. 21.

      (2)  JO L 56, 29.2.2008, p. 64.

      (3)  JO L 107, 17.4.2008, p. 60.


title: 2012/113/UE: Decizia Consiliului din 14 februarie 2012 cu privire la încheierea Acordului între Uniunea Europeană și Guvernul Republicii Indonezia privind anumite aspecte ale serviciilor aeriene

text:
               24.2.2012

               RO

               Jurnalul Oficial al Uniunii Europene

               L 52/1

         DECIZIA CONSILIULUI
   din 14 februarie 2012
   cu privire la încheierea Acordului între Uniunea Europeană și Guvernul Republicii Indonezia privind anumite aspecte ale serviciilor aeriene
   (2012/113/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Prin decizia sa din 5 iunie 2003, Consiliul a autorizat Comisia să deschidă negocieri cu țări terțe în vederea înlocuirii anumitor dispoziții din acordurile bilaterale existente cu un acord la nivel de Uniune.

               (2)

               În conformitate cu Decizia 2011/663/UE a Consiliului (1), a fost semnat Acordul între Uniunea Europeană și Guvernul Republicii Indonezia privind anumite aspecte ale serviciilor aeriene (2) și se aplică cu titlu provizoriu, sub rezerva încheierii sale.

               (3)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta se aprobă, în numele Uniunii, Acordul între Uniunea Europeană și Guvernul Republicii Indonezia privind anumite aspecte ale serviciilor aeriene („acordul”) (3).
   Articolul 2
   Președintele Consiliului efectuează, în numele Uniunii, notificarea prevăzută la articolul 8 alineatul (1) din acord.
   Articolul 3
   Prezenta decizie intră în vigoare la data adoptării.

      Adoptată la Bruxelles, 14 februarie 2012.

            Pentru Consiliu

            Președintele

         M. LIDEGAARD

      (1)  JO L 264, 8.10.2011, p. 1.

      (2)  JO L 264, 8.10.2011, p. 2.

      (3)  Acordul a fost publicat în JO L 264, 8.10.2011, p. 2, împreună cu decizia privind semnarea.


title: Decizia Consiliului din 16 iulie 2012 privind reînnoirea Consiliului de administrație al Centrului European pentru Dezvoltarea Formării Profesionale

text:
               31.7.2012

               RO

               Jurnalul Oficial al Uniunii Europene

               C 228/3

         DECIZIA CONSILIULUI
   din 16 iulie 2012
   privind reînnoirea Consiliului de administrație al Centrului European pentru Dezvoltarea Formării Profesionale
   2012/C 228/02
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere listele de nominalizări înaintate Consiliului de către guvernele statelor membre cu privire la reprezentanții acestora și de către Comisie cu privire la reprezentanții organizațiilor lucrătorilor și ai patronatelor,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de administrație al Centrului European pentru Dezvoltarea Formării Profesionale pentru perioada 18 septembrie 2009-17 septembrie 2009.

               (2)

               Membrii Consiliului de administrație al centrului trebuie numiți pentru o perioadă de trei ani,

         DECIDE:
   Articolul 1
   Următoarele persoane sunt numite în calitate de membri ai Consiliului de administrație al Centrului European pentru Dezvoltarea Formării Profesionale pentru perioada 18 septembrie 2012-17 septembrie 2015:
   I.   REPREZENTANȚII GUVERNELOR

               Belgia (prin rotație)

               Comunitatea flamandă – Dna Micheline SCHEYS
               Comunitatea franceză – Dna Isabelle VOITURIER

               Bulgaria

               Dna Emilia VALCHOVSKA

               Republica Cehă

               Dl Jakub STÁREK

               Danemarca

               Dl Lars MORTENSEN

               Germania

               Dl Peter THIELE

               Estonia

               Dl Kalle TOOM

               Grecia

                   (3)

               Spania

               Dl Jesús BARROSO BARRERO

               Franța

               Dl Jean-Marc HUART

               Irlanda

               Dl John MC GRATH

               Italia

               Dna Lucia SCARPITTI

               Cipru

               Dl George PAPAGEORGIOU

               Letonia

               Dl Janis GAIGALS

               Lituania

               Dna Aleksandra SOKOLOVA

               Luxemburg

               Dl Antonio DE CAROLIS

               Ungaria

               Dl Lázló ODROBINA

               Malta

               Dl James J. CALLEJA

               Țările de Jos

               Dl Peter van IJSSELMUIDEN

               Austria

               Dl Reinhard NÖBAUER

               Polonia

               Dl Piotr BARTOSIAK

               Portugalia

               Dna Isilda FERNANDES

               România

               Dna Gabriela CIOBANU

               Slovenia

               Dl Anton SIMONIČ

               Slovacia

               Dl Juraj VANTUCH

               Finlanda

               Dna Tarja RIIHIMÄKI

               Suedia

               Dna Carina LINDEN

               Regatul Unit

               Dna Marilyn EAST

   II.   REPREZENTANȚII ORGANIZAȚIILOR LUCRĂTORILOR

               Belgia

               Dl Jef MAES

               Bulgaria

                   (4)

               Republica Cehă

               Dl Petr PEČENKA

               Danemarca

               Dl Erik SCHMIDT

               Germania

               Dl Hermann NEHLS

               Estonia

               Dna Kaja TOOMSALU

               Grecia

                   (4)

               Spania

               Dl Fernando PUIG-SAMPER

               Franța

               Dna Laurence MARTIN

               Irlanda

               Dl Frank VAUGHAN

               Italia

               Dl Bruno VITALI

               Cipru

               Dl Nicos NICOLAOU

               Letonia

               Dna Ruta PORNIECE

               Lituania

               Dna Tatjana BABRAUSKIENE

               Luxemburg

               Dna Danièle NIELES

               Ungaria

                   (4)

               Malta

               Dl Kevin BONELLO

               Țările de Jos

               Dl Hubertus (Bert) Van der SPEK

               Austria

               Dl Alexander PRISCHL

               Polonia

                   (4)

               Portugalia

               Dl Antonio Louis CORREIA

               România

               Dl Gheorghe SIMION

               Slovenia

               Dl Anton ROZMAN

               Slovacia

               Dl Alexander KURTANSKÝ

               Finlanda

               Dl Kirsi RASINAHO

               Suedia

               Dl German BENDER

               Regatul Unit

               Dl Iain MURRAY

   III.   REPREZENTANȚII PATRONATELOR

               Belgia

               Dl Jan DELFOSSE

               Bulgaria

               Dna Daniela SIMIDCHIEVA

               Republica Cehă

               Dl Miloš RATHOUSKÝ

               Danemarca

               Dl Henrik BACH MORTENSEN

               Germania

               Dna Barbara DORN

               Estonia

               Dl Marek SEPP

               Grecia

               Dl Evangelos BOUMIS

               Spania

               Dl Juan Carlos TEJEDA HISADO

               Franța

               Dna Siham SAIDI

               Irlanda

               Dl Tony DONOHOE

               Italia

               Dl Claudio GENTILI

               Cipru

               Dl Michael PILIKOS

               Letonia

               Dna Marina SKLARA

               Lituania

               Dna Dovile BASKYTE

               Luxemburg

               Dl Paul KRIER

               Ungaria

               Dna Adrienn BÁLINT

               Malta

               Dna Jeanelle CATANIA

               Țările de Jos

               Dl G.A.M van der GRIND

               Austria

               Dl Gerhard RIEMER

               Polonia

               Dl Andrzej STEPNIKOWSKI

               Portugalia

                   (5)

               România

                   (5)

               Slovenia

               Dl Anze HIRSL

               Slovacia

                   (5)

               Finlanda

               Dna Satu AGREN

               Suedia

               Dna Karin THAPPER

               Regatul Unit

                   (5)

      Adoptată la Bruxelles, 16 iulie 2012.

            Pentru Consiliu

            Președintele

         S. ALETRARIS

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.

      (3)  Va fi numit ulterior.

      (4)  Va fi numit ulterior.

      (5)  Va fi numit ulterior.


title: 2007/35/CE: Decizia Consiliului din 22 ianuarie 2007 privind încheierea unui protocol la Acordul de parteneriat și cooperare dintre Comunitățile Europene și statele membre, pe de o parte, și Republica Azerbaidjan, pe de altă parte, privind extinderea dispozițiilor Acordului de parteneriat și cooperare la comerțul bilateral cu textile, având în vedere expirarea acordului bilateral cu privire la produsele textile

text:
               24.1.2007

               RO

               Jurnalul Oficial al Uniunii Europene

               L 17/13

         DECIZIA CONSILIULUI
   din 22 ianuarie 2007
   privind încheierea unui protocol la Acordul de parteneriat și cooperare dintre Comunitățile Europene și statele membre, pe de o parte, și Republica Azerbaidjan, pe de altă parte, privind extinderea dispozițiilor Acordului de parteneriat și cooperare la comerțul bilateral cu textile, având în vedere expirarea acordului bilateral cu privire la produsele textile
   (2007/35/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La 13 martie 2006, Consiliul a autorizat Comisia să înceapă negocierile cu Republica Azerbaidjan în vederea modificării Acordului de parteneriat și cooperare dintre Comunitățile Europene și statele membre, pe de o parte, și Republica Azerbaidjan, pe de altă parte (denumit în continuare „APC”), pentru a se asigura că principiile aplicabile comerțului cu alte mărfuri sunt extinse oficial și la comerțul cu produse textile. Aceste negocieri s-au finalizat cu succes.

               (2)

               Comunitatea Europeană ar trebui să încheie protocolul de modificare a APC,

         DECIDE:
   Articolul 1
   Protocolul de modificare la Acordul de parteneriat și cooperare dintre Comunitățile Europene și statele membre, pe de o parte, și Republica Azerbaidjan, pe de altă parte, privind extinderea dispozițiilor Acordului de parteneriat și cooperare la comerțul bilateral cu textile, având în vedere expirarea acordului bilateral cu privire la produsele textile (denumit în continuare „protocolul”) se aprobă prin prezenta decizie în numele Comunității.
   Textul protocolului se atașează la prezenta decizie.
   Articolul 2
   Președintele Consiliului este autorizat prin prezenta decizie să numească persoana (persoanele) împuternicită (împuternicite) să semneze protocolul, pentru asumarea de către Comunitate a obligațiilor care decurg din acesta.

      Adoptată la Bruxelles, 22 ianuarie 2007.

            Pentru Consiliu

            Președintele

         F.-W. STEINMEIER

    ---documentbreak---

               24.1.2007

               RO

               Jurnalul Oficial al Uniunii Europene

               L 17/14

         PROTOCOL
   la Acordul de parteneriat și cooperare dintre Comunitățile Europene și statele membre, pe de o parte, și Republica Azerbaidjan, pe de altă parte, privind extinderea dispozițiilor Acordului de parteneriat și cooperare la comerțul bilateral cu textile, având în vedere expirarea acordului bilateral cu privire la produsele textile
   COMUNITATEA EUROPEANĂ,
   pe de o parte, și
   REPUBLICA AZERBAIDJAN,
   pe de altă parte,
   întrucât:

               (1)

               Acordul de parteneriat și cooperare dintre Comunitățile Europene și statele membre, pe de o parte, și Republica Azerbaidjan, pe de altă parte (denumit în continuare „APC”), a intrat în vigoare la 1 iulie 1999.

               (2)

               Au avut loc negocieri pentru a se asigura că principiile prevăzute în APC, aplicabile comerțului cu alte mărfuri, sunt extinse oficial și la comerțul cu produse textile.

               (3)

               APC trebuie modificat în consecință,

         CONVIN DUPĂ CUM URMEAZĂ:
   Articolul 1
   Acordul de parteneriat și cooperare dintre Comunitățile Europene și statele membre, pe de o parte, și Republica Azerbaidjan, pe de altă parte (denumit în continuare „APC”), se modifică după cum urmează:

               1.

               La articolul 12 se elimină trimiterea la articolul 17.

               2.

               Articolul 17 se elimină.

         Articolul 2
   Prezentul protocol constituie parte integrantă din APC.
   Articolul 3
   Prezentul protocol intră în vigoare în prima zi a lunii următoare datei la care s-a semnat.
   Articolul 4
   Prezentul protocol se redactează în dublu exemplar în fiecare dintre limbile oficiale ale părților contractante, fiecare dintre aceste texte fiind în egală măsură autentic.


title: 2009/666/CE: Decizia Parlamentului European din 23 aprilie 2009 privind închiderea conturilor Autorității Europene de Supraveghere a GNSS pentru exercițiul financiar 2007

text:
               26.9.2009

               RO

               Jurnalul Oficial al Uniunii Europene

               L 255/166

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor Autorității Europene de Supraveghere a GNSS pentru exercițiul financiar 2007
   (2009/666/CE)
   PARLAMENTUL EUROPEAN,

               —

               având în vedere conturile anuale finale ale Autorității Europene de Supraveghere a GNSS (1) pentru exercițiul financiar 2007 (2),

               —

               având în vedere raportul Curții de Conturi privind conturile anuale finale ale Autorității Europene de Supraveghere a GNSS pentru exercițiul financiar 2007, însoțit de răspunsurile autorității (3),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (4), în special articolul 185,

               —

               având în vedere Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit (5), în special articolul 12,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (6), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0164/2009),

               1.

               ia act de conturile anuale finale ale Autorității Europene de Supraveghere a GNSS, astfel cum sunt anexate la raportul Curții de Conturi;

               2.

               aprobă închiderea conturilor Autorității Europene de Supraveghere a GNSS pentru exercițiul financiar 2007;

               3.

               încredințează Președintelui sarcina de a transmite prezenta decizie directorului executiv al Autorității Europene de Supraveghere a GNSS, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  GNSS: Global Navigation Satellite System – Sistemul global de navigație prin satelit.

      (2)  JO C 278, 31.10.2008, p. 38.

      (3)  JO C 311, 5.12.2008, p. 107.

      (4)  JO L 248, 16.9.2002, p. 1.

      (5)  JO L 246, 20.7.2004, p. 1.

      (6)  JO L 357, 31.12.2002, p. 72.


title: Decizia (UE) 2015/2090 a Consiliului din 17 noiembrie 2015 de numire a unui membru german în cadrul Comitetului Regiunilor

text:
               19.11.2015

               RO

               Jurnalul Oficial al Uniunii Europene

               L 302/109

         DECIZIA (UE) 2015/2090 A CONSILIULUI
   din 17 noiembrie 2015
   de numire a unui membru german în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie, 5 februarie și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului doamnei Jacqueline KRAEGE,

         ADOPTĂ PREZENTA DECIZIE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               Frau Heike RAAB, Staatssekretärin, Bevollmächtigte des Landes Rheinland-Pfalz beim Bund und für Europa, für Medien und Digitales.

         Articolul 2
   Prezenta decizie intră în vigoare la data adoptării.

      Adoptată la Bruxelles, 17 noiembrie 2015.

            Pentru Consiliu

            Președintele

         J. ASSELBORN

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.

      (3)  JO L 159, 25.6.2015, p. 70.